TWPC ร่วมเป็นเจ้าภาพจัดงาน Future Food Asia 2020
TWPC ร่วมเป็นเจ้าภาพจัดงาน Future Food Asia 2020 ณ โรงแรม Banyan Tree Bangkok เมื่อวันที่ 23 กันยายน 2563
30 ก.ย. 2563

บริษัท ไทยวา จำกัด (มหาชน) หรือ TWPC ร่วมกับ ID Capital จัดงาน Future Food Asia 2020 ในประเทศไทย เมื่อวันที่ 23 กันยายน 2563 ณ โรงแรม Banyan Tree Bangkok ซึ่งเป็นงานแบบออฟไลน์ในประเทศไทย และ Satellite Venue ในอีกหลายประเทศทั่วโลก เช่นประเทศสวิตเซอร์แลนด์และเกาหลีใต้ ที่ได้รวบรวมผู้เชี่ยวชาญอย่าง คุณชนม์ชญงค์ ไตรรัตน์เกยูร Co-founder และ CEO จาก JuiceInnov8, คุณสมิธ ทวีเลิศนิธิ จาก Let’s Plant Meat, คุณพิจิกา โรจน์ศตพงศ์ Food Designer, Founder และ CEO จาก Concept Case และคุณธนะชาติ เหล่าศิริพงศ์ Head of Specialty จาก Thai Wah PCL ที่มาร่วมเสวนาในหัวข้อ ‘Future of FoodTech in Thailand’ พร้อมแบ่งปันความรู้และประสบการณ์ในเรื่องของนวัตกรรมอาหารในประเทศไทยในและทิศทางในอนาคต
ด้าน นายโฮ เรน ฮวา ประธานเจ้าหน้าที่บริหาร และกรรมการ TWPC กล่าวว่า การบริโภคอาหารจากผลิตภัณฑ์ Plant-based ถือเป็นการร่วมเปลี่ยนแปลงโลกให้ยั่งยืนขึ้นด้วยการบริโภคอาหาร นอกจากช่วยให้สุขภาพดีขึ้นแล้ว ยังช่วยลดผลกระทบด้านสิ่งแวดล้อมและสร้างความยั่งยืนให้ระบบนิเวศอุตสาหกรรมอาหารอีกด้วย สอดคล้องกับเจตนารมณ์และความมุ่งมั่นของบริษัทฯ ในการพัฒนาผลิตภัณฑ์อย่างต่อเนื่องเพื่อสุขอนามัยที่ดีของผู้บริโภคและผู้คนในสังคม ผ่านความร่วมมือจากพันธมิตรทางธุรกิจ ภายใต้กลยุทธ์การสร้างความยั่งยืนตลอดกระบวนการปลูกจนถึงมือบริโภค (Creating Value from Farm to Shelf) มุ่งเติบโตไปยังอุตสาหกรรมอาหารแห่งอนาคตได้อย่างยั่งยืน
นอกจากการจัดอภิปราย Future of FoodTech in Thailand แล้ว ภายในงานนั้นยังมีการไลฟ์สตรีมมิ่ง Finalist Startup Pitch จากผู้เข้ารอบสุดท้ายอย่างบริษัท FYTO FOODS รวมถึง Protein Startup Pitch จาก Daiz และ Let’s Plant Meat จากประเทศไทย ที่ได้มีเป้าหมายที่จะทำให้ทุกคนนั้นสามารถเข้าถึงอาหารแบบ Plant-based ได้ และสื่อสารให้ผู้คนนั้นเข้าใจเกี่ยวกับอาหารแบบ Plant-based มากขึ้น เพื่อสร้างผลิตภัณฑ์ที่เป็นที่ต้องการของคนทั่วโลกอย่างยั่งยืน รวมถึงยังได้จัดงานผ่านทาง Virtual โดยถ่ายทอดสดพร้อมกันทั่วโลก ภายใต้ธีมใหญ่อย่าง ‘Food is the New Cool’ อีกด้วย